open-index/open-wikipedia-markdown huggingface dataset:
Schweizer Luftwaffe

**Schweizer Luftwaffe** (fransk: *Forces aériennes suisses*; italiensk: *Forze aeree svizzere*; retoromansk: *Aviatica militara svizra*) er det sveitsiske flyvåpenet. Det er et av verdens minste flyvåpen. Flyvåpenet ble etablert 31. juli 1914 og fikk status som egen forsvarsgren i 1936.

Under andre verdenskrig forsvarte flyvåpenet sveitsisk luftrom mot både de allierte og aksemaktene, og fly fra begge sider i krigen ble skutt ned. Da brukte de hovedsakelig tyskproduserte Messerschmitt Bf 109 fly.

Etter krigen har de brukt både franskproduserte Mirage III og amerikanskproduserte F-5 Tiger og F-18 Hornet.

## Dagens utstyr

## Tidligere utstyr
Et utdrag av tidligere materiell:
* Alouette III (1964–2010)
* Eurocopter Dauphin (2005–2009)
* Learjet 35  (1987–2006)
* BAe Hawk T.Mk.66 (1987–2002)
* Dassault Mirage III (1962–2003)
* de Havilland Vampire (1949–1990)
* Fieseler Storch
* Hawker Hunter (1958–1994)
* de Havilland Venom (1949–1983)
* North American P-51D Mustang (1948–1958)
* North American AT-6 Texan (1948–1968)
* Messerschmitt Bf 109 (1938–1949) 
* Morane-Saulnier D 3800 (1940–1959)

## Baser

* Payerne (LSMP)
* Sion (LSMS) 
* Emmen (LSME)
* Meiringen (LSMM) 
* Alpnach (LSMA), 
* Dübendorf (LSMD), 
* Lodrino (LSML) 
* Locarno (LSMO)
* Bern (LSZB), VIPbase

## Referanser


## Kilder
* Flight International
* serienummere for alle sveitsiske militærfly (tysk)
* Militärische Denkmäler im Bereich der Luftwaffe (PDF)
* Alber Wüst: *Die Schweizerische Fliegerabwehr.*  2011, ISBN 978-3-905616-20-0
* Flieger-Flab-Museum Dübendorf

## Eksterne lenker
*
Luftwaffe

**Luftwaffe** kan sikte til:

* Luftwaffe (Wehrmacht) i Tyskland, som ble offisielt opprettet i 1935 og bestod til krigsnederlaget i 1945
* Luftwaffe (Bundeswehr), eller *Bundesluftwaffe* eller *Deutsche Luftwaffe*, opprettet i Tyskland (Vest) i 1956
* Schweizer Luftwaffe, det vil si det sveitsiske luftforsvar.
Bukspyttkjertel

**Bukspyttkjertelen** (lat. *pancreas*) er et organ som inngår i fordøyelsessystemet. Bukspyttkjertelen kalles også for «Stylten», som kommer av det latinske navnet stylticus armaticus. Kjertelen befinner seg på bakre bukvegg. Kjertelen lager hormoner som slippes ut i blodet, og fordøyelsesvæsker som slippes ut i tolvfingertarmen.  Bukspyttkjertelen strekker seg fra venstre del høyt i bukhulen ved milten, til tolvfingertarmen som går i en bue rundt andre enden av bukspyttkjertelen, som også kalles bukspyttkjertelens hode. Bukspyttkanalen åpnes inn i tolvfingertarmen like ved åpningen av gallegangen. Den siste delen av gallegangen går gjennom hodet av bukspyttkjertelen. 

## Hormoner (endokrin funksjon)
Bukspyttkjertelen inneholder de langerhanske øyer som produserer de blodsukkerregulerende hormonene insulin og glukagon. Disse slippes ut i blodet. 

## Utskilling til tarmen (eksokrin funksjon)
Det meste av kjertelen består imidlertid av celler som lager fordøyelsesvæsken bukspytt, som slippes ut i tolvfingertarmen like nedenfor magesekken. Denne væsken inneholder enzymer som hovedsakelig bryter ned proteiner, karbohydrater og fett, og er i tillegg basisk for å nøytralisere det sure mageinnholdet idet det forlater magesekken. 

## Sykdommer som involverer bukspyttkjertelen
* Pankreatitt – bukspyttkjertel-betennelse, kronisk eller akutt
* Cancer pancreas – kreft i bukspyttkjertelen 
* Diabetes mellitus – sukkersyke
## Referanser
De allierte

**De allierte** kan vise til:

*Ententemaktene, som sloss mot sentralmaktene under første verdenskrig
*De allierte (andre verdenskrig) som sloss mot aksemaktene under andre verdenskrig
* ''Allierte'' (film) fra 2016

## Se også
* Allianse
Emergency Response Team

**Emergency Response Team** (**ERT**) er en canadisk taktisk politienhet i Royal Canadian Mounted Police. Enheten ble etablert i 1976 og kalles inn i situasjoner som er utenfor regulære politistyrkers evner, slik som:

*arrestordre ved alvorlig kriminalitet
*gisselsituasjoner
*bevæpnede barrikaderte personer
*væpnet beskyttelse

## Eksterne lenker
*
Brigadegeneral

**Brigadegeneral** er en militær grad som rangerer over oberst og under generalmajor. Den er den laveste generalitetsgraden. I visse land brukes graden brigader likeverdig. Den tilsvarende maritime graden er kommandør (engelsk: *commodore*; i Norge flaggkommandør).

I felt har en brigadegeneral som regel kommandoen over en brigade.


Sweden-Army-OF-6 (M1987).svg|Svenska armén
Sweden-AirForce-OF-6.svg|Svenska flygvapnet
Rank insignia of brigadegeneral of the Royal Danish Army.svg|Hæren (Danmark)
DH311-Brigadegeneral.png|Deutsches Heer


## Referanser


## Eksterne lenker
*
Vintereventyret

***Vintereventyret*** (eller *Vintersoga*, original *The Winter's Tale*) er et av de siste skuespillene av William Shakespeare, antagelig skrevet i 1610 eller 1611. 

*The Winter's Tale* er klassifisert som en komedie, men de tre første aktene er mer en tragedie om sjalusi og skuespillet inneholder en del dødsfall av uskyldige mennesker. De to siste aktene er imidlertid komedie og foregår seksten år etter de tre første aktene.

Stykket ble først oversatt til nynorsk som *Vintersoga* i 1933, av Henrik Rytter, og senere til riksmål av André Bjerke i 1973.

## Handling
Skuespillet åpner på Sicilia der Kong Leontes og Dronning Hermione har vært vertskap for Kong Polixenes av Böhmen. Polixenes skal snart reise tilbake til Böhmen, og Leontes prøver å overtale ham til å bli litt til. Først når Hermione snakker med Polixenes blir han overtalt.

Leontes blir grepet av en ukontrollert og helt irrasjonell sjalusi, og overbeviser seg selv om at Hermione har vært utro. Han beordrer en av de adelige, Camillo, til å ta Polixenes av dage, men i stedet rømmer Camillo sammen med Polixenes til Böhmen. 

Leontes kaster så Hermione i fengsel og planlegger en rettssak for å få henne brent på bålet. Når Hermione føder en prinsessedatter i fengselet beordrer Leontes enda en av lordene, Antigonus, til å kaste spedbarnet ut av landet, til et sted der hun kan dø. Antigonus gjør dette, og legger spedbarnet ved Böhmens kyst, men blir selv drept av en bjørn.

Under rettssaken mot Hermione kommer det frem at den unge prinsen, syk av bekymring for sin mor har dødd. Sjokket får Hermione til å besvime, og Leontes til å innse at han har tatt feil hele tiden. Hermione omkommer av sjokket og Leontes, med sin kone og sine to barn borte, går inn i 16 sorgfulle år.

Spedbarnet Leontes sendte vekk, Perdita, blir funnet av en gjeter i Böhmen og hun vokser opp der som en vanlig bondejente. Hun og den böhmiske prins Florizel, sønn av Polixenes, har forelsket seg. Når Polixenes får vite om dette mister han besinnelsen og truer med å drepe Perdita, fremfor å tillate prinsen å gifte seg med en bondejente.

Camillo, som reddet Polixenes fra Leontes vrede, hjelper nå Perdita og Florizel, samt resten av gjeterens familie, med å rømme fra Böhmen til Sicilia. En illsint Polixenes følger etter, men på Sicilia blir det avslørt at Perdita er datter av Leontes. Det blir videre oppdaget at Hermione ikke var død, men har blitt holdt skjult i de 16 årene, og skuespillet ender med en lykkelig gjenforening.

## Sitat fra skuespillet
* *Et trist eventyr er best for vinteren* – Prins Mamillius
* *Hermione har vært tro, Polixenes er uten skyld, Camillo er en tro undersått, Leontes er en sjalu tyrann...* – Orakelet i Delfi

## Geografisk feil
Antigonus etterlater spedbarnet Perdita ved Bøhmens kyst. Bøhmen ligger midt inne i Sentral-Europa og utgjør den vestlige delen av dagens Tsjekkia, og har ingen kystlinje.
Aschehougs debutantstipend

**Aschehougs debutantstipend** utdeles årlig av Aschehoug forlag til en av forlagets debutanter. Stipendet er en skjønnlitterær pris som utdeles etter innstilling fra forlagets redaksjon. Det kan ikke søkes. Ofte omtalt som «Aschehougs debutantpris».

## Stipendiater
*  — Lene Therese Teigen, for *Hvitt. Stille* 
*  — Torild Wardenær, for *I pionértiden*
*  — Sigmund Jensen, for *Antikvarens datter og andre noveller*
*  — Harald Simonnæs, for *Kalde bikkjesnuter*
*  — Runo Isaksen, for *Åpen bok*
*  — Bjarte Breiteig, for *Fantomsmerter*
*  — Kurt Aust, for *Vredens dag*
*  — Eli Sol Vallersnes, for *Høstreise*
*  — Carl Frode Tiller, for *[[Skråninga]]*
*  — Endre Lund Eriksen, for *Ingen kan stoppe meg no*
*  — Roger Fuglestad, for *Scelus*
*  — Marianne Røise Kielland, for *Kjøttsøvn*
*  — Adelheid Seyfarth, for *Fars hus*
*  — Gøhril Gabrielsen, for *Unevnelige hendelser*
*  — Kari Fredrikke Brænne, for *Av en annen verden* og Iselin B. Alvestad for *Alanya – Veien følger hjertet*
*  — Lars Petter Sveen, for *Køyre frå Fræna*
*  — Kjersti Vik, for *Mandø*
*  — Helga Flatland, for *Bli hvis du kan, reis hvis du må*
*  — Demian Vitanza, for *Urak*
*  — Gabi Gleichmann, for *Udødelighetens elixir*
*  — Roskva Koritzinsky, for *Her inne et sted*
*  — Maria Kjos Fonn, for *Dette har jeg aldri fortalt til noen*
*  — Christelle Ravneberget, for *Jeg gidder ikke leve uten deg*
*  — Jon Krog Pedersen, for *Bekymringsmelding for Hanna Tidemann *
*  — Therese Tungen, for *Ein gong var dei ulvar*
*  — Oda Malmin, for *Steinauge*
*  — Aldona Kasztan, for *Huskeøvelser for viderekomne*
*  — Silje O. Ulstein, for *Krypdyrmemoarer*
*  — Sandra Kolstad, for *To ord for ødeleggelse*
*  — Kjersti Bergesen
*  — Oliver Lovrenski for *Da vi var yngre* 
*  — Mira Hussain

 

## Eksterne lenker
* Aschehougs debutantstipend  hos aschehoug.no
Ving

**Ving** har flere betydninger:

* Ving Norge, reisearrangør, charterreiser og fleksible pakkereiser med rutefly
* Ving (militær enhet),  luftmilitær avdeling
** Symbol brukt av luftbårne organisasjoner av både sivil og militær art
* Englevinge, engler og andre åndevesener antas å ha vinger
* Flyvinge, bæreflaten på et fly, montert i vinkel ut fra flykroppen
* Fuglevinge, fjærkledde lemmer (armer) benyttet som flygeredskaper av fugler
* Ving (ishockey)
* Ving (fotball), en spillerposisjon i fotballformasjoner
Campo Grande

**Campo Grande** er hovedstad og en kommune i delstaten Mato Grosso do Sul i sentral-vestregionen av Brasil. Byen ble grunnlagt i 1877 under navnet Santo Antônio de Campo Grande. I 1914 fikk byen jernbaneforbindelse med São Paulo og Corumbá. Dette gjorde at byen ble lettere tilgjengelig for immigranter. Per 2015 hadde Campo Grande om lag 850 000 innbyggere.

## Galleri

Fil:Por do sol.jpg|
Fil:PHTO0064.JPG|

Fil:Av. Afonso Pena-CGI.JPG|
Fil:PHTO0071.JPG|
Fil:Praça do Rádio.JPG|

Fil:ParqueNaçõesIndígenasIII.JPG|
Fil:RelógioCG.JPG|
Fil:PHTO0058.JPG|
Fil:PHTO0046.JPG|
Fil:RádioClubeCG.JPG|
Fil:PraçadasArarasI.JPG|
Fil:ParqueNaçõesIndígenasII.JPG|
Fil:Vista_de_Campo_Grande_(Mato_Grosso_do_Sul).JPG|
Fil:PHTO0066.JPG|
Fil:PHTO0052.JPG|

Fil:CoretoCGrande.JPG|
Fil:Morada dos Baís.JPG|


## Referanser


## Eksterne lenker
* 
* Campo Grande, offisielle sider 
* Informasjon om Campo Grande
* http://wikimapia.org/#y=-20465616&x=-54603424&z=10&l=0&m=a
* https://web.archive.org/web/20070907101616/http://www.uniagua.org.br/website/default.asp?tp=3&pag=aquifero.htm
* https://web.archive.org/web/20020311145032/http://planeta.terra.com.br/educacao/historiatransporte
* http://www.estacoesferroviarias.com.br/ms_nob/indice.htm
* https://web.archive.org/web/20070928162041/http://www.sitiodoguara.com.br/musicas/fdl]
* https://web.archive.org/web/20080828231139/http://www.camaraonline.ms.gov.br/
* http://www.sidra.ibge.gov.br/bda/territorio/infounit.asp?codunit=4702&codunitibge=5002704&nomeunit=Campo+Grande+%2D+MS&n=6&nomenivel=Munic%EDpio&z=t&o=4
Fjodor III av Russland

**Fjodor III** (russisk: Фёдор III Алексеевич) (født , død ), sønn av Aleksej Mikhajlovitsj (1629–1676) og Maria Ilinisjna Miloslavskaja (1626–1669), tsar fra 8. februar 1676 til sin død. 

Han var under stor innflytelse av sin dyktige søster Sophia (1657–1704), mens deres halvbror, Peter den store, og hans mor Natalja Kyrillovna Narysjkina (1. september 1651  –4. februar 1694) ble forvist til et landsted utenfor Moskva.

Fjodor var svært syk, og regjerte store deler av sin tid fra sengen. Han ble etterfulgt av Aleksej Mikhajlovitsjs to andre sønner: Ivan V og Peter den store. 

## Referanser
Curitiba

**Curitiba** er hovedstad og en kommune i delstaten Paraná i sørregionen av Brasil. Byen regnes som et viktig økonomisk og kulturelt senter i det sørlige Brasil og er også kjent for gode reguleringsplaner for kollektivtrafikk. Curitiba ligger på en høyslette som ligger på rundt 930&nbsp;moh.

## Etymologi
Den mest populære hypotesen for opprinnelsen til navnet på byen er at det stammer fra uttrykket "*curi'i ty(b) ba*", som på guaraní betyr "lang pinjekjerne".

## Historie
I 1693 etablerte portugiserne en bosetning som fikk navnet «Vila Nossa Senhora da Luz e Bom Jesus dos Pinhais». Navnet ble endret til «Curitiba» i 1721, og byen fikk offisiell bystatus i 1842.

## Galleri

|

Fil:Curitiba_Botanic_Garden.jpg|
Fil:Curitiba temp 1.png|
Fil:Curitiba PublicTransport.png|
Fil:Praca do Japao Curitiba Brasil.jpg|
Fil:Brasil-CURITIBA-PARANA-BRAZIL-FOTOS-PHOTOS-26.jpg|
Fil:Curitiba debret.jpg|
Fil:Curitiba vista serra do mar.jpg|
Fil:Curitiba-view.jpg|
Fil:Bus Stops 2 curitiba brasil.jpg|
Fil:Museu Oscar Niemeyer 7 Curitiba Brasil.jpg|
Fil:Museu do Expedicionario 2 Curitiba Brasil.jpg|
Fil:Rua xv curitiba.jpg|
Fil:Ipe-amarelo curitiba.jpg|
Fil:Rio iguaçu curitiba.jpg|
Fil:Curitiba prec 1.png|


## Referanser


## Eksterne lenker
* 
* Curitiba turistinformasjon (Engelsk)
* Brasil, informasjon 
* Bilder fra Curitiba 1
* Bilder fra Curitiba 2
* https://web.archive.org/web/20070829144932/http://www.viaje.curitiba.pr.gov.br/
Nynorsk litteraturpris

**Nynorsk litteraturpris** er en litteraturpris som siden 1982 har blitt utdelt årlig av Noregs Mållag, Det Norske Teatret og Det Norske Samlaget for den beste boka på nynorsk eller dialekt. 

Juryen for litteraturprisen har tre medlemmer, et jurymedlem oppnevnt fra hver av de tre prisstifterne. Prisen er (per 2023) på 50 000 kroner. Prisen regnes blant de 30 mest sentrale litteraturprisene for voksenlitteratur i Norge.
## Prisvinnere

  
*1982 &ndash; Eldrid Lunden, * Gjenkjennelsen*
*1983 &ndash; Kjartan Fløgstad, *U3*
*1984 &ndash; Alfred Hauge, * Serafen*
*1985 &ndash; Paal-Helge Haugen, *Det overvintra lyset*
*1986 &ndash; Kjartan Fløgstad, * Det 7. klima*
*1987 &ndash; Edvard Hoem, *Ave Eva*
*1988 &ndash; Johannes Heggland, * Meisterens søner*
*1989 &ndash; Helge Torvund, *Den monotone triumf*
*1989 &ndash; Arthur Arntzen, ekstraordinær hederspris
*1990 &ndash; Liv Nysted, *Som om noe noengang tar slutt*
*1991 &ndash; Marit Tusvik, * Ishuset*
*1992 &ndash; Jon Fosse, * Bly og vatn*
*1993 &ndash; Einar Økland, * I staden for roman og humor*
*1994 &ndash; Solfrid Sivertsen, * Grøn koffert*
*1995 &ndash; Lars Amund Vaage, * Rubato *
*1996 &ndash; Oddmund Hagen, * Utmark*
*1997 &ndash; Marie Takvam, * Dikt i samling*
*1998 &ndash; Brit Bildøen, * Tvillingfeber*
*1999 &ndash; Åse-Marie Nesse, *Dikt i samling* (1999), gjendikting av *Faust* (1993, 1999) og *Mitt hjarte slo* (1999)
*2000 &ndash; Rune Belsvik, * Ein naken gut* 
*2001 &ndash; Ragnar Hovland, *[[Ei vinterreise]]*
*2002 &ndash; Inger Bråtveit, *Munn mot ein frosen fjord*
*2003 &ndash; Jon Fosse, *Auge i vind*
*2004 &ndash; *ikke utdelt*
*2005 &ndash; Øyvind Vågnes, *Ekko*
*2006 &ndash; Eilev Groven Myhren for oversettelsen av *[[Ringdrotten]]* av J.R.R. Tolkien
*2007 &ndash; Frode Grytten for *Rom ved havet, rom i byen*, noveller
*2008 &ndash; Gunnhild Øyehaug for *Vente, blinke*, roman
*2009 &ndash; Kjartan Fløgstad for *Grense Jakobselv*, roman
*2010 &ndash; Jan Roar Leikvoll, *Fiolinane*, roman
*2011 &ndash; Marit Eikemo, *Samtale ventar*, roman
*2012 &ndash; Lars Amund Vaage, *Syngja*, roman
*2013 &ndash; Sigrun Slapgard, *Englestien*, roman
*2014 &ndash; Lars Petter Sveen, *Guds barn*, roman
*2015 – Eirik Ingebrigtsen**, ***Spikrar frå fallande plankar, *roman
*2016 – Ruth Lillegraven, *Sigd,* dikt
*2017 – Olaug Nilssen, *Tung tids tale*, roman
*2018 – Brit Bildøen, *Tre vegar til havet*, roman
*2019 – Jon Fosse, * Det andre namnet*
*2020 – Tore Renberg, *Tollak til Ingeborg*, roman
*2021 – Stein Torleif Bjella, *Fiskehuset*, roman
*2022 – Brynjulf Jung Tjønn, *Kvit, norsk mann*
*2023 – Edvard Hoem, *Husjomfru* 
*2024 - Gunnhild Øyehaug, *Her kjem sola* 

## Se også

* Nynorsk barnelitteraturpris

## Referanser
Jan Dukene

**Jan Dukene** (født 25. mars 1961) er en norsk lokalpolitiker og lensmannsbetjent. Han var ordfører i Tvedestrand kommune fra 2003 til 2019, innvalgt fra  Tvedestrand tverrpolitiske liste (TTL). Dukene hadde tidligere vært varaordfører og han forlot sitt yrke som lensmannsbetjent da han ble ordfører. Han stilte ikke til valg i 2019, og vendte i 2020 tilbake til politiet. I 2022 meldte Dukene seg inn i Høyre, og etter valget i 2023 har han vært fylkestingsrepresentant i Agder.

## Resultater og meritter i styrkeløft

## Referanser


## Eksterne lenker
*
Dypvåg

**Dypvåg** er en tidligere herredskommune som ble slått sammen med kommunene Holt og Tvedestrand i 1960. Dypvåg er særlig kjent for sin kirke som opprinnelig var en middelalderkirke, men ble utvidet til korskirke på 1700-tallet. Uthavnen Lyngør ligger i Dypvåg. Dypvåg skole er Tvedestrands nest største barneskole.

## Se også
*Kommunesammenslåing
*Liste over ordførere i Dypvåg

## Eksterne lenker
* H.M. Dronningens besøk til Dypvåg og Lyngør 2012 - kongehuset.no
* Dypvåg kirke - Agderkultur
* Historiske arkiver etter Dypvåg kommune oppbevart på Aust-Agder museum og arkiv
Solfrid Sivertsen

**Solfrid Sivertsen** (født 1947) er en norsk forfatter, lyriker og bibliotekar. Hun debuterte i 1986 med novellesamlingen *Porselensfiguren*. Sivertsen har fått anerkjennelse som en forfatter som kan skrive innsiktsfullt og klisjefritt om dypet bak det tilsynelatende hverdagslige.

Hun var søster til musikeren Kenneth Sivertsen.

## Bibliografi
* *Porselensfiguren* &ndash; novellesamling (1986)
* *Bortanfor mellomste rommet* &ndash; diktsamling (1988)
* *Bak glaset* &ndash; noveller (1991)
* *Grøn koffert* &ndash; roman (1994)
* *Langtidsvarsel* &ndash; roman (1994)
* *På ein krakk, på ein stol* – barnebok (1998)
* *Ein storebror som Magnus: Forteljingar om Stine og Magnus* &ndash; barnebok (1999)
* *Trappa* &ndash; noveller (2001)
* *Fillebikkja og Frida* &ndash; barnebok (2003)
* *Små, små løgner* &ndash; novellesamling (2006)
* *ingenting hender* &ndash; novelle
* *Eit plutseleg mørke* &ndash; roman, Samlaget (2008)
* *Før klokka fire* &ndash; roman, Margbok (2010)

## Priser
* Nynorsk litteraturpris 1994, for *Grøn koffert*

## Kilder
* Presentasjon av Solfrid Sivertsen i Forfatterkatalogen på Forfattersentrums nettsider

## Eksterne lenker
* Digitaliserte bøker av Solfrid Sivertsen hos Nasjonalbiblioteket
Teresina

**Teresina** er hovedstad og en kommune i delstaten Piauí i nordøstregionen av Brasil. Byen ligger ved elvemøtet for elvene Rio Parnaíba og Rio Poti og er den eneste delstatshovedstaden nordøst i Brasil som ikke ligger ved kysten. Byen omtales også som «Den grønne byen» på grunn av alle mangotrærne som omkranser bygatene.

Byen ble grunnlagt i 1852 under navnet «Vila Nova do Poti» men ble senere omdøpt og oppkalt etter keiserinne Teresa Cristina som var gift med keiser Dom Pedro II. Byen er blant de første planlagte byer i Brasil.

## Referanser


## Eksterne lenker
* 
* Bilder fra Teresina
* http://www.cprm.gov.br/publique/cgi/cgilua.exe/sys/start.htm?sid=36&infoid=326
Dodge-Renault

**Dodge-Renault** er navnet på lastbilene produsert av Renault i perioden 1981 til 1987. 

I 1979 kjøpte Peugeot-Talbot opp alle de engelske og franske Chrysler-selskapene. De fleste bilene ble da hetende Talbot fra 1980, men Dodge lastebiler beholdt navnet. Peugeot var ikke interessert i å produsere lastebiler og solgte denne delen til Renault i 1981. I 1992 ble det bare bygget 2000 engelske Renault lastebiler og i 1993 ble produksjonen lagt ned.
Naas

**Naas** (irsk: *Nás na Ríogh* eller *an Nás*) er administrasjonsbyen i grevskapet Kildare i Irland. Naas ligger nær Dublin, og en stor del av befolkningen pendler til hovedstaden. Motorveien M7 som går rett utenfor Naas er en av de travleste veistrekninger i landet. Den er nylig bygget ut til seks felter og det er bygget flere nye planfrie kryss langs motorveien. I henhold til folketellingen av 2016 har byen en befolkning på 21 393 innbyggere. Byen har en lavere gjennomsnittsalder enn andre irske byer. Siden 1999 har omkring 4000 flyttet dit, de fleste av dem unge og velutdannede. Naas er den nest største byen i County Kildare etter Newbridge.

## Historie

I middelalderen ble Naas en befestet kjøpstad og ble tidvis angrepet fra de irske klanene fra det nærliggende området som ble grevskapet Wicklow. For å beskytte seg mot denne faren ble bymurene bygget rundt 1415.  Byen ble grunnlagt ved et veiknutepunkt, og ble derfor et viktig administrasjonssentrum i middelalderen. Saint David's Castle, en normannisk festning ble bygget en gang rundt 1210, selv om den nåværende strukturen er et befestet hus fra 1700-tallet. 

Et av de første kampene i opprøret i 1798 fant sted i Naas 24. mai 1798. Under slaget ved Naas ble en styrke på rundt 1000 opprørere beseiret i et mislykket angrep på byen.

Kanalen Grand Canal passerer byen. Den går fra havneområdet i Dublin ved Ringsend til elva Shannon på vestkysten. På 1800-tallet var kanalen en viktig transportvei, mens nå brukes kanalen av småbåteiere, og turister som leier båt. 

## Byens navn
Navnet Naas har blitt registrert i tre former på irsk: *Nás na Ríogh*, oversatt som «Kongenes forsamlingssted»; *An Nás*, som er oversatt til «Forsamlingsstedet»; og *Nás Laighean*, i betydningen «Samlingssted for Leinster-mennene».

Naas er omtalt som *Nosse* på kartet til Abraham Ortelius fra 1598.

## Vennskapsbyer
Naas har følgende vennskapsbyer:

*  Allaire (Bretagne, Frankrike)
*  Casalattico (Lazio, Italia)
*  Dillingen an der Donau (Bayern, Tyskland)
*  Omaha (Nebraska, USA)
*  St Davids (Wales)

## Referanser


## Litteratur
* Nolan W. & McGrath T., red. (2006): *Kildare History and Society*, Geography, Dublin. ISBN 978-0-906602-57-7.

## Eksterne lenker
*
N7 (Irland)

**N7** er en nasjonal vei og av de viktigste veirutene i Irland, og går mellom Dublin og Limerick. Den er også tilfartsvei fra Dublin for N8 til Waterford og N9 til Cork. N7 har alltid vært den travleste veien i Irland. Selv på 1960-tallet var det trafikkproblemer som passerte gjennom Naas, den første store byen på vei sørvest ut av Dublin. Ettersom N7 er startpunktet for ruten som fører til de tre regionale byene Limerick, Cork og Waterford, er det en av de viktigste strategiske rutene i landet.

Veien starter sør for Clondalkin i Dublin, der den kalles *Naas Road*. Et stykke går det trikkeskinner mellom de to kjøreretningene. N7 krysser M50 ved *Red Cow Roundabout*, som på grunn av de store trafikkproblemene på folkemunne er kjent som *Mad Cow Roundabout*. Arbeid med å oppgradere denne delen av veien fra fire til seks felt startet i januar 2005. *Mad Cow Roundabout* skal også erstattes med en mer effektiv trafikkmaskin.

Utenfor Dublin gå veien forbi Naas, Newbridge, Kildare, Monasterevin og Portlaoise. Veien gikk opprinnelig gjennom disse byene, men har blitt lagt utenom og er oppgradert til motorvei under navnet **M7**. 

Etter Portlaoise går den forbi Roscrea og Nenagh før den når den sørlige ringveien rundt Limerick. Deretter går den forbi Annacotty og kommer inn i Limerick ved Castletroy.

## Referanser
Sallins

**Sallins** (irsk: *Na Solláin*) er en by i grevskapet Kildare i Irland. Den ligger omtrent 3,5&nbsp;km fra sentrum av Naas, , hvorfra den er adskilt av motorveien M7. I senere tid har landsbyen endret karakter. Siden 1990-årene har befolkningen blitt seksdoblet, og langt de fleste som har flyttet dit pendler til Dublin. Jernbanestasjonen ble stengt i 1963, men ble i 1994 utvidet og gjenåpnet. Den brukes av pendlertoget Kildare «Arrow». Sallins er det anglifiserte navnet av irske *Na Solláin* som betyr «Pilene».

I den offisielle folketellingen fra irsk statistikk i 2016 hadde Sallins en befolkning på 5 849 innbyggere. Byen ekspanderte raskt mellom folketellingene i 2002 og 2016, og nesten doblet befolkningen (fra 2 922 til 5 849 mennesker) mellom disse årene. Den er den niende største bosetningen i Kildare og den 78. største i Irland. Sallins vokste som et resultat av sin lokalisering på både Grand Canal og jernbanelinjen Dublin til Limerick. Historisk sett var de største arbeidsgiverne i byen vært en melmølle og et slakteri, selv om begge nå har stengt.

Den irske revolusjonære nasjonalisten Theobald Wolfe Tone (1763–1798) som kjempet for irsk selvstendighet, er gravlagt nær Sallins på kirkegården Bodenstown. Hver sommer samles irske republikanere fra ulike politiske grupperinger i Sallins for å holde minnemarkeringer ved Tones grav.

## Transport
Landsbyens jernbanestasjon betjener både Sallins selv og nabobyen Naas, som indikert i det offisielle navnet «Sallins & Naas», opprinnelig kalt bare «Sallins». Stasjonen ble åpnet den 4. august 1846 og var knutepunktet for linjen til Tullow, som omfattet den opprinnelige Naas-stasjonen. Den stengte i 1963, og ble omdøpt til «Sallins & Naas» ved gjenåpning i 1994, som en del av pendeltogprosjekt Kildare «Arrow». En matebuss kjører mellom stasjonen og sentrum av Naas. 

## Togrøveriet i Sallins

Stasjonen var også stedet for Irlands største togran, det såkalte «Sallins Togrøveri», som skjedde nær byen den 31. mars 1976. £200 000 ble stjålet fra et posttog til Córas Iompair Éireann som gikk fra Cork to Dublin. Fem medlemmer av Det irske republikanske sosialistpartiet (IRSP) ble arrestert i forbindelse med ranet.

Myndighetene klarte ikke å framstille bevis mot dem og de ble løslatt kun for å bli arrestert på nytt. Mens de var arrestert ble det påvist blåmerker og skader på de mistenkte påført av Garda Síochána, det irske politiet. , Retten avviste at skadene var reelle, og framførte tilståelser fra tre av de arresterte, unntatt en av dem. Rettssaken var en av de lengste i irsk rettshistorie, og de ble dømt. I 1980 ble de frikjent grunnet betydelig rettsfeil og ved at tilståelsene var gitt under press. Etter kampanjer fra blant annet Amnesty International og sangen «Wicklow Boy» av den populære folkesangeren Christy Moore, ble de gitt økonomisk kompensasjon for justismordet.

## Sport
Sallins GAA tilknyttet Gaelic Athletic Association (GAA) har sin eiendom i sentrum av landsbyen som omfatter en bane i mesterskapsstørrelse, et klubbhus og garderober. GAA-klubben har eksistert siden 1885.

## Referanser


## Eksterne lenker
*
N8 (Irland)

**N8** er en av Irlands nasjonale hovedveier, mellom Dublin og Cork. Selve N8 går mellom Portlaoise og Cork, mens strekningen mellom Dublin og Portlaoise er dekket av N7. N8 er videre klassifisert av FN som helheten av den (delvis signert) duropavei E 201 (tidligere E200), en del av det transeuropeiske internasjonale veinettet i Europa.

Fra Portlaoise går N8 gjennom Abbeyleix, Durrow og Cashel. Den går så rundt Cahir, og gjennom Mitchelstown og Fermoy. Det er siden 2004 planer om å legge den rundt de to siste byene, på grunn av den store trafikkmengden. Det er også planer om å legge om krysset N7 / N8 ved Portlaoise og anlegge firefeltsvei den første delen av strekningen mot Abbeyleix.

Den siste strekningen har veien fire kjørefelter. Den er knyttet til Corks sørlige ringvei gjennom Jack Lynch-tunnelen.

## Referanser


## Eksterne lenker
* UN Economic Commission for Europe: Overall Map of E-road Network (2007)
* Roads Act 1993 (Classification of National Roads) Order 2006 – Departementet for transport, turisme og sport
Leixlip

**Leixlip** (irsk: *Léim an Bhradáin*; norrønt: *Lax-hlaup*, «Laksesprang») er en by i nord- østlige grevskapet Kildare i Irland. Den er lokalisert ved sammenløpet av elvene Liffey og Rye som har historisk markert den som en grenseby ved å ligge på grensen mellom de gamle kongedømmene Leinster og Brega, og senere som en utpost til The Pale, og som Kildares grense til grevskapet Dublin. Leixlip var også en sivil sogn i det gamle baroniet Salt North. 

I henhold til folketellingen av 2016 har byen en befolkning på 15 504 innbyggere. Det gjør Leixlip til den fjerde største byen i Kildare, og den 29. største i Irland. Byen har vokst jevnt, noe som har sin årsak særlig for innflyttere som pendler til Dublin, omkring 20&nbsp;km unna. I tillegg har Intel og Hewlett-Packard store fabrikker i Leixlip. Transportmulighetene er gode, med motorveien M4 rett utenfor byen og er en stasjon på jernbanelinjen mellom Dublin og Sligo.

## Etymologi
Stedsnavnet kommer fra norrøne *Lax-hlaup* (runer: ᛚᛅᚼᛋ ᚼᛚᛅᚢᛒ; uttales [laks l̥ɔup]) i betydningen «Laksesprang». Navnet på irsk, *Léim an Bhradáin*, er en direkte oversettelse av dette, og ble først tatt i bruk på 1890-tallet. Baroniet Salt North er avledet fra det latinske navnet til Leixlip: *Saltus salmonis*.

## Historie

Leixlip *kan* ha vært stedet hvor slaget ved Confey ble utkjempet, omtalt i krøniken *[[Annalene av de fire mesterne]]*. Der vikingkongen Sigtrygg Caech av Dublin beseiret Augaire mac Ailella, den irske kongen av Leinster en gang rundt år 917. Den første bosetningen ved Leixlip var en utpost av det tidlige norrøne Dublin, bygget på det fjerneste punktet der langskip kunne roes oppover elven Liffey. Statusen som en utpost av Dublin fortsatte i århundrer, og markerte til sist grensen til The Pale, the engelske området rundt Dublin.

I 1756 bygde Arthur Guinness sitt første bryggeri Leixlip, hvor han brygget øl til han flyttet videre til St. James’s Gate Brewery i Dublin i 1759.

Den første historien til byen ble publisert i 2005.

## Referanser


## Eksterne lenker
*
Longford

**Longford** (irsk: *An Longfort*) er administrasjonsbyen i grevskapet Longford i Irland. Det er den største byen i grevskapet og rundt en tredjedel av dets befolkning bor der. Longford ligger på møtet mellom veiene N4 og N5, noe som betyr at trafikk som reiser mellom Dublin og Mayo, eller nordlige Roscommon, passerer rundt byen. Longfords jernbanestasjon, på Dublin-Sligo-linjen, brukes mye av pendlere. Viktigste næringsveier er produksjon av matvarer, stål og medisinsk utstyr. Byen er også et handelssenter for omegnen. I henhold til folketellingen av 2016 har byen en befolkning på 10 008 innbyggere.

## Historie

Byen utviklet seg ved bredden av et punkt for kryssing av elven Camlin (fra irsk: Camlinn, som betyr «krum basseng»), som er en sideelv til elven Shannon. Ifølge flere kilder er navnet Longford en anglifisering av den irske *[[Longphort]]*, og refererer til en festning eller et befestet innhegning, særlig om vikingenes befestede havneområder.

Området kom under kontroll av den lokale irske klanen som kontrollerte sør og midtre delen av området rundt Longford (historisk kalt *Anghaile* eller *Annaly*), og derfor ble byen kjent som *Longfort Uí Fhearghail* («festning til O'Farrell»).

Et nonnekloster tilknyttet dominikanerordenen ble grunnlagt der i 1400. St. John's Church of Ireland (tidligere kjent som Templemichael Parish Church) ble bygget på stedet for klosteret i 1710.

## Kunst og kultur
Backstage Theatre og Center for the Arts er et anlegg for kunst- og kulturprosjekter i byen og områdene rundt. Det er finansiert av Longford County Council med støtte fra kunstrådet. Backstage er medlem av to kunstturné-nettverk: Nasc, et landsomfattende nettverk av syv arenaer og Nomad, et nord-midlandsbasert nettverk.

## Kjente personer
* Frank E. Butler (1847–1926), berømte geværskytter som turnerte i USA (1876–1884), og var ektemann av den berømte amerikanske skarpretteren Annie Oakley
* Padraic Colum (1881–1972), irsk poet, romanforfatter og dramatiker
* Ruairí Ó Brádaigh, (1932–2013), irsk republikaner og grunnlegger av republikanske Sinn Féin

## Referanser


## Eksterne lenker
*
Kildare

**Kildare** (irsk: *Cill Dara*, «Eikens kirke») er en by i grevskapet Kildare i Irland. Selv om den har gitt navn til grevskapet, er det Naas og ikke Kildare som er administrasjonsby. Byen har Kildare-katedralen, formelt Sankt Brigids katedral, bygget i årene etter 1223, historisk sett et viktig klostersamfunn som hevdes å være grunnlagt av sankt Brigid på 500-tallet. Grevskapet er kjent for hesteavl. Den store sletten Curragh på rundt 20 km2 ligger øst for byen, godt kjent for irsk hesteoppdrett og trening. Veddeløpsbanen ligger rett ved Kildare by. I henhold til folketellingen av 2016 har byen en befolkning på 8 634 innbyggere.

Byen ligger på R445, omtrent 50 kilometer vest for Dublin, nær nok til at den, til tross for at den er et regionalt senter i seg selv, har blitt en pendlerby for hovedstaden. Kildare by har gode forbindelser med tog både mot Dublin og mot det sørvestlige Irland. Den ligger også nær hovedveien N7 mellom Dublin og Limerick.

## Historie
### Grunnleggelse av sankt Brigid

Kildare er rik på arv og historie, og stammer fra 500-tallet, da det var stedet for den opprinnelige «Eikens kirke» og klosteret ble etter sigende grunnlagt av sankt Brigid. Dette ble en av de tre viktigste kristne stiftelsene i det keltiske Irland.

I førkristen tid lå det en helligdom viet den keltiske gudinnen Brigid (samme navn som den senere helgenen og som deler flere trekk med den førkristne gudinnen). Etter at kristendommen kom i 400-tallet og 500-tallet ble det grunnlagt et kloster. Det var et dobbeltkloster med både munker og nonner, og lå på stedet hvor katedralen ligger i dag. Klosteret var nært assosiert med klanen Uí Dúnlaige som dominerte det historiske kongedømmet Laighin. Kildare ble derfor i praksis en slags hovedstad for dette kongedømmet.

Biskop Mac Caille har blitt kreditert med vigselen (gjøre hellig) av Brigid og noen følgesvenner, hvoretter kvinnen etablerte et samfunn under et eiketre, på en høyde på kanten av Curragh. Derav navnet Cill Dara, Eikens kirke.

## Steder av interesse

Kildares turistkontor og senter for kulturarven er lokalisert i Market House i Kildare. Kildare-katedralen og det normanniske tårnhuset er også lokalisert i sentrum.

I utkanten av byen ligger Sankt Brigids brønn og Fader Moores brønn (sistnevnte ved Milltown Road).

Turistdestinasjoner utenfor byen omfatter senteret for hesteavl, Irish National Stud, og Den japanske hage, veddeløpsbanen Curragh Racecourse og Kildare Village outlet-senter. Sistnevnte er et shoppingsenter i utkanten av Kildare.

## Referanser


## Eksterne lenker
* 
*Kildares historie, *Kildare.ie*
Celbridge

**Celbridge** (irsk: *Cill Droichid*) er en by og distrikt ved elven Liffey i grevskapet Kildare i Irland. Den ligger omkring 23 km vest for Dublin. Den er både et lokalt senter og en pendlerby i området Stor-Dublin, og ligger i skjæringspunktet mellom de regionale veiene R403 og R405. I henhold til folketellingen av 2016 har Celbridge en befolkning på 20 288 innbyggere. Det gjør Celbridge til tredje største byen i Kildare etter befolkning.

## Etymologi
Navnet Celbridge er avledet fra den irske *Cill Droichid* som betyr «Brokirken» eller «Kirken ved broen». Det irske navnet ble historisk anglikisert som Kildroicht, Kildrought, Kildroght, Kildrout.

## Herregårder

Castletown House regnes som Irlands fineste palladiske herregård. Det ble bygget i 1722 for William Conolly, speaker i det irske underhuset. Celbridge Abbey er en herregård bygget i 1697 for Bartholomew Van Homrigh som da var overborgermester (*Lord Mayor*) av Dublin. Det er imidlertid mer kjent som hjemmet til hans datteren, Esther Vanhomrigh, (1688–1723) som var  mangeårig elsker og brevkorrespondent av forfatteren Jonathan Swift (1667–1745). Swift var kjent for å ha reist ofte til Celbridge Abbey for å se henne. Diktet der Swift fiksjonaliserte henne som «Vanessa», *Cadenus and Vanessa* ble skrevet i 1713, men først utgitt i 1726, tre år etter hennes død.

## Referanser


## Eksterne lenker
*
IPX

**Internetwork Packet Exchange** (**IPX**) er en protokoll på nettverkslaget i OSI-modellen og er en del av IPX/SPX-protokollfamilien.
Mann-overbord-båt

En **mann-overbord-båt** (**MOB-båt**) er en mindre, hurtiggående redningsbåt ombord i større båter, ferjer, skip og oljeinstallasjoner til bruk i mann-over-bord-situasjoner og ved andre tidskritiske operasjoner. MOB-båter har ofte RIB- eller RIB-liknende skrogform for å kunne kombinere høy fart med stor stabilitet. Både utenbords- og innenbordsmotorer med vannjet brukes på MOB-båter.

En MOB-båt skal kunne låres og tas ombord raskt og har gjerne ettpunktsfeste.

## Referanser
N4 (Irland)

**N4** er en av de nasjonale hovedveiene i Irland. Den går mellom Dublin og Sligo, som ligger i den nordvestlige delen av landet. Ved Longford tar N5 av mot Westport, og etter Kinnegad tar N6 av mot Galway. 

Strekningen fra utkanten av Dublin til Kilcock er oppgradert til motorvei, og går under navnet **M4**. Firefeltsveien ble i 2005 utvidet vest for Kinnegad. N4 var den eneste av de viktigste inter-urbane nasjonale rutene hvis seksjon med to kjørebaner fortsatte inn til sentrum; delen inne i M50 ble imidlertid omklassifisert som R148 i 2012.

## Referanser


## Eksterne lenker
* Eurolink Motorway M4
Trond Sollied

**Trond Johan Sollied** (født 1959) er en norsk fotballtrener og tidligere fotballspiller.

Sollied startet fotballkarrieren i Mo IL, og spilte deretter i ,  og . Han ble kåret til Årets spiller i norsk fotball av *[[VG]]* i 1985. 

Han avsluttet spillerkarrieren som spillende trener i Bodø/Glimt. Med Sollied som trener rykket klubben opp i eliteserien i 1992, og ble cupmestre i 1993. Siden har han hatt stor suksess som trener med Rosenborg, , Club Brugge, Olympiakos og .

I august 2010 var han trener for Al-Ahli Jeddah, en fotballklubb i Jidda i Saudi-Arabia, men avsluttet sitt arbeidsforhold etter kun tre kamper, hvorav en seier og to tap.

Trond Sollied tok over som manager i Lierse SK i januar 2011 og skrev under på en 6 måneders kontrakt med belgierne. I juni 2011 startet Sollied sin tredje periode i Gent da han skrev under på en toårskontrakt. I 2013 var han en kort periode trener for den tyrkiske klubben Elazığspor., og oktober 2018 til januar 2019 var han trener for den belgiske klubben Lokeren

## Referanser


## Eksterne lenker
* 
*  Offisiell statistikk for Rosenborg Ballklub, Trond Sollied
N5 (Irland)

**N5** er en av de nasjonale hovedveiene i Irland, mellom Dublin og Westport. 

Veien er sammenfallende med N4 fra Dublin til Sligo, i nærheten av Longford. Etter at de to veiene skilles går N5 gjennom Longford sentrum, og deretter Strokestown og Ballaghaderreen. Den krysser N17 ved Charlestown, i nærheten av Irland West Airport Knock. 

Ved Castlebar tar N26 til Ballina av fra N5 like utenfor Swinford. Veien er 132 kilometer lang.

## Referanser
AFR

***AFR*** (forkortelse for Anders Fogh Rasmussen, skrevet med versaler) er et dansk satirisk drama fra 2007, regissert av Morten Hartz Kaplers, som også selv medvirker i filmen. AFR er produsert av Zentropa-produsenten Meta Louise Foldager. Genremessig er filmen en fiktiv dokumentarfilm (en såkalt mockumentary).

Filmen har allerede før premieren skapt heftig debatt, da den er basert på til dels manipulerende originale tv-klipp, dels fiktive sekvenser. Dermed ligner AFR den kontroversielle britiske filmen *[[Death of a President]]*, hvor USAs president George W. Bush blir myrdet.

Handlingen utspiller seg omkring statsminister Anders Fogh Rasmussen og hans hemmelige elsker Emil (Morten Hartz Kaplers). Blant de ekte klipp er et klipp med Pia Kjærsgaard, som uttaler at «Vi har jo længe vidst, at han var bøsse». Pia Kjærsgaard tar avstand fra bruk av klippet som stammer fra en uttalelse om mordet på den homoseksuelle hollandske politiker Pim Fortuyn i 2002. Flere andre virkelige politikere medvirker.

Filmen ble i januar 2007 vist på den internasjonale filmfestival i Rotterdam, hvor den som en av 15 filmer var utvalgt til festivalens konkurranseprogram, som kun består av nye instruktørers første eller andre film. AFR vant Tiger-prisen som ut over æren består av 10&nbsp;000 euro samt sikkerhet for at filmen vises på nasjanlt hollandsk tv.

Filmen hadde premiere i Danmark den 20. april 2007.

## Referanser


## Eksterne lenker
*
Ringsaker folkehøgskole

**Ringsaker folkehøgskole** (Tidligere: Arbeiderbevegelsens Folkehøgskole Ringsaker) var en frilynt folkehøgskole i Ringsaker i Innlandet. Skolen var eiet av Landsorganisasjonen fra 1939 til den ble nedlagt i 2023. Den hadde kapasitet til 90 elever. 

## Linjefag og valgfag
Ringsaker folkehøgskole hadde seks hovedlinjer: fotografi, grafisk design, fred og konflikt, politikk og strategi, IT og content creator. 

Skolen tilbød en rekke valgfag, hvor tilbudet varierte fra år til år.  

## Referanser


## Eksterne lenker
*Arbeiderbevegelsens Folkehøgskole, Ringsaker 
*Arbeiderbevegelsens Folkehøgskole på LinkedIn
*Arbeiderbevegelsens Folkehøgskole på Facebook
*Arbeiderbevegelsens Folkehøgskole på Instagram
Roar Ljøkelsøy

**Roar Ljøkelsøy** (født 31. mai 1976 i Orkdal) er en norsk skihopptrener og tidligere skihopper. Han la opp etter 2009/10-sesongen. Han har fire VM-titler i skiflyging og har vunnet elleve enkeltrenn i verdenscupen, som var flest av mannlige norske skihoppere inntil han ble forbigått av Halvor Egner Granerud 21. november 2021.

## Karriere

Ljøkelsøy debuterte i mesterskapssammenheng under OL 1994, men leverte ikke gode prestasjoner på Lillehammer. I lagkonkurransen var Norge blant medaljefavorittene, men Ljøkelsøys svake hopping spolerte medaljesjansene og Norge endte på fjerdeplass. Også i Nagano fire år senere var han også på det norske laget som igjen endte på fjerdeplass i lagkonkurransen. Under Vinter-OL 2002 var Norges hopplandslag nede i en bølgedal, og endte helt nede på 9.-plass i lagkonkurransen. Stort bedre gikk det ikke i de individuelle konkurransene hvor Ljøkelsøy havnet på 18.-plass i liten bakke og 32.-plass i stor bakke.

I 2002 ble det gjort grep for å få norsk hoppsport tilbake på sporet, og den meritterte finske hopptreneren Mika Kojonkoski ble hentet inn. Hans inntreden var det som skulle til for at Ljøkelsøy skulle få sitt gjennombrudd i verdenstoppen, og i januar 2003 vant han sin første verdenscupseier 26 år gammel.

Han holdt et jevnt høyt nivå i de to påfølgende sesongene, og kom begge gangene på andreplass i verdenscupsammendraget, bak Janne Ahonen. Sesongen 2003/04 vant han sju av de siste 11 verdenscuprennene, og endte bare 10 poeng bak Ahonen.

I 2004 gikk han også til topps i VM i skiflyging i Planica. I dette mesterskapet vant Ljøkelsøy også laggull sammen med Tommy Ingebrigtsen, Bjørn Einar Romøren og Sigurd Pettersen. I 2006 forsvarte Ljøkelsøy VM-tittelen i Kulm, denne gangen vant han med over 20 poengs forsprang til nærmeste konkurrent. Dagen etter ledet han det norske laget til nok en VM-tittel for lag, denne gang sammen med Tommy Ingebrigtsen, Bjørn Einar Romøren og Lars Bystøl.

Ljøkelsøys lengste hopp er på 230,5 m, satt i Planica i mars 2005.

Fra 2016 til 2019 var han assistenttrener på det tyske hopplandslaget under hovedtrener Werner Schuster.

## Meritter

* OL 2006 – bronse individuelt (normalbakke), bronse for lag (stor bakke)
* Ski-VM 2005 – sølv individuelt (stor bakke), bronse for lag (stor bakke)
* Ski-VM 2007 – sølv for lag (stor bakke), bronse individuelt (stor bakke)
* VM i skiflyging 2004 – to gull (individuelt og lag)
* VM i skiflyging 2006 – to gull (individuelt og lag)
* Verdenscupen – to andreplasser sammenlagt, 11 enkeltseire (per 1. januar 2007)

## Verdenscupseire

## Referanser


## Eksterne lenker
* 
* 
*
Gorey

**Gorey** (irsk: *Guaire*) er en kjøpstad i grevskapet Wexford i Irland. Den ligger ved hovedveien N11 mellom Dublin og Wexford, og har en jernbanestasjon langs linjen mellom samme steder. Blant de lokale avisene er *Gorey Guardian*.

Med omkring en times kjøretid til Dublin har stadig flere pendlere slått seg ned i Gorey, og det har derfor vært en dramatisk økning i befolkningen og press på skolesystemet i byen. Mellom 1996 og 2002 vokste befolkningen i det omkringliggende distriktet med 23 %. Økningen i innbyggertall har også økt byens handelsstand med stadig flere forretninger, restauranter og kjøpesentre. Selve byen mer enn doblet seg i befolkning fra 3 939 til 9 822 innbyggere i løpet av de 20 årene mellom folketellingen fra 1996 og 2016.

## Historie

Blant de eldste opptegnelsene av prestegjeldet og byen Gorey, også noen ganger historisk kjent som Kilmichaelogue (irsk: *Cill Mhocheallóg*, «kirken i Mocheallóg»), er normanniske nedtegnelser fra 1296 som registrerer en eksisterende by på stedet. Flere århundrer senere, i 1619, ble byen innvilget et charter som borough, under navnet Newborough. Imidlertid, som bemerket av kartografen Samuel Lewis og utgiveren George Henry Bassett, dette navnet «aldri [vokst] til generell bruk» da «innbyggerne ikke tok vennlig imot navnet som ble valgt for byen». Charteret som borough hadde blitt oppnådd av daværende anglikanske biskop av Ferns og Leighlin, Thomas Ram (1564–1634).

Sammen med andre utbygginger i området, og som de viktigste lokale utleierne, bygde Ram-familien en stor eiendom nord for byen. Herregården til denne eiendommen, Ramsfort, ble brent etter det irske opprøret i 1641, og på nytt under det irske opprøret i 1798. Ramsfort-huset ble gjenoppbygd på 1800-tallet etter formgivning tilskrevet den britiske arkitekten Daniel Robertson.

I tillegg til Goreys torghus fra 1700-tallet, dateres mange av de større bygningene i selve byen til midten av 1800-tallet. Disse omfatter Goreys jernbanestasjon som dateres til 1863,[21] Church of Ireland-kirken (Kilmakilloge) som dateres til 1861, og den katolske kirken (viet til erkeengelen Mikael) ferdigstilt i 1843. Gorey var sentrum for flere konflikter under opprøret i 1798, og et minnesmerke over disse hendelsene ble reist i byen i opprørets hundreårsjubileum (1898).

Foreldrene til Jim Bolger, den tidligere statsministeren i New Zealand, emigrerte fra Gorey på 1930-tallet.

## Kulturliv

Om sommeren holdes en dramafestival i byen. Det er aktive teatergrupper og musikkarrangementer.

Omkring fem km fra Gorey ligger kystbyen Courtown Harbour, som er et populært feriemål.

## Transport
Hovedveien sørover fra Dublin til Rosslare, N11, og E1, gikk tidligere gjennom byen og skapte betydelige trafikkproblemer. I juni 2007 ble det åpnet en 23 km parsell med firefelts motorvei utenom byen som har bedret forholdene betydelig. 

Jernbanestasjonen ble åpnet i 1863. Den betjener forbindelsen mellom Dublin og Rosslare. Det er flere bussforbindelser gjennom byen, også flybuss til Dublin lufthavn.

## Referanser


## Eksterne lenker
* 
* Gorey Chamber of Commerce , byens handelskammer
N11 (Irland)

**N11** er en av hovedveiene i Irland. Den går langs østsiden av landet, fra Dublin til Wexford. Veien utgjør en del av Europavei 1.

Langs denne strekningen passerer den Bray, Greystones, Wicklow og Arklow. Mange fra disse stedene pendler til Dublin. Den går også gjennom blant annet Gorey og Enniscorthy. Veien fortsetter til Rosslare Europort som en del av N25.

Det er meningen at N11 skal knyttes til motorveien M50, som er en ringvei rundt Dublin. På grunn av behov for arkeologiske utgravninger ble dette utsatt i 2004, og det er meningen at arbeidet skal fullføres i 2005. 

N11 var i begynnelsen av 2005 en firefeltsvei fra Dublin til Rathnew i Wicklow. Seksjonen rett sør for M50, forbi Bray, er oppgradert til motorveistandard og kalles **M11**. Deler av oppgraderingen var kontroversiell, fordi den gikk gjennom et skogområde, og Irland har svært lite skog som er bevart. Det var store protester, for det meste utført av engelske aktivister. Etter store forsinkelser ble arbeidet utført, med minimale inngrep i skogen. 

Det neste større prosjekt på veien er å legge den utenom Gorey, som er den største flaskehalsen.

## Referanser


## Eksterne lenker
*
Rosslare Europort

**Rosslare Europort** er en moderne havn i Wexford i Irland. Havnen ble grunnlagt på begynnelsen av det 20. århundre, fordi havnen i Wexford by ikke var egnet for større skip på grunn av stadig skiftende sandbanker. Landsbyen Rosslare Harbour har vokst opp rundt den.

Havnen drives av Iarnród Éireann, det irske nasjonale jernbaneselskapet. De tilbyr også direkte forbindelse over jernbane til Limerick og Dublin. Hovedveien N11, som er en del av Europavei 1, går fra Rosslare til Dublin.

I tillegg til transportskip er det fergeruter til Cherbourg, Fishguard, Pembroke og Roscoff. Den viktigste transportruten er til Le Havre i Frankrike. 

Da havnen ble anlagt var det praktisk talt ingen bebyggelse i området, men det har vokst opp en liten by med noen hoteller, en katolsk sognekirke, bank og noen butikker. 

Rett sør for havnen ligger Greenore Point, hvor man oftest kan se seler.

## Eksterne lenker
*